ALLAHABAD: शिलाखाना मोहल्ले में पुलिस विभाग से रिटायर्ड दरोगा अब्दुल समद खां के सभी हत्यारोपियों को पुलिस ने मंगलवार को गिरफ्तार कर लिया. वीडियो में शामिल तीन हत्यारों समेत एक अन्य को गिरफ्तार किया गया है. बता दें कि सोमवार सुबह रिटायर्ड दरोगा की हत्या तब की गई थी, जब वे साइकिल से मार्केट से घर लौट रहे थे. घर से कुछ दूर पहले आरोपित मो. युसुफ, राजिक व शेबू पुत्र जुनैद कमाल ने घेरकर लाठी डंडे से पीट-पीट कर मार डाला था. मामले में जारी वीडियो का संज्ञान लेते हुए हाईकोर्ट ने पुलिस को फटकार लगाई तो अचानक तेज हुई पुलिस ने सभी आरोपियों को गिरफ्तार कर लिया. इसके अलावा मारपीट के आरोप में तीन महिलाओं शना, मेहंदी व हिना को भी गिरफ्तार किया गया है. पुलिस के अनुसार हत्या से पहले हुई मारपीट में ये महिलाएं शामिल थीं.